În acelaşi timp, Victor Ponta îl acuză pe preşedintele Klaus Iohannis că, la Consiliul European, şi-a luat angajamente pe care Guvernul va trebui să le pună în practică.

Victor Ponta: „Fiecare e bine să meargă acolo unde are el treabă, pentru că altfel păţim ca aseară. Aţi văzut, domnul Iohannis a fost acolo şi a zis da, o să luăm refugiaţi, să se ocupe Guvernul. Păi Guvernul sunt eu, eu ce să zic acuma? Să zic să se ocupe domnul Iohannis? Sigur că noi o să ne ocupăm de primirea refugiaţilor. Am şi făcut o invitaţie publică, pentru reprezentanţii societăţii civile, pentru comunităţile din România, să ne întâlnim săptămâna viitoare şi să ne apucăm de treabă”.